section_heading: Političko djelovanje
paragraph_text: Vojnović je potom radio kao odvjetnik u Dalmaciji do 1884., kada je imenovan za redovnog profesora građanskog prava na Pravnom fakultetu novoosnovanog Sveučilišta u Zagrebu.<ref>Markus, 2004., str. 581. U komentaru političkih prilika Vojnović se žalio na neslogu oporbe, popustljivost vladajuće stranke, sektašenje i opću malodušnost, koja je prijetila uništenjem ostatke hrvatske autonomije. Posebno se često Vojnović tijekom druge polovice 1880-ih žalio na neslogu oporbenih stranaka – Neovisne narodne stranke, Stranke prava i Centruma – koje su neprekidno polemizirale ili pokušavale uspostaviti suradnju, no nisu se mogle složiti oko najelementarnijih pitanja. Sve to doprinijelo je, po Vojnovićevom viđenju, propadanju Hrvatske i njezinom formalnom pretvaranju u mađarsku pokrajinu i olakšava se protuzakonito ponašanje korumpiranog mađaronskog režima. Vojnović je molio biskupa Josipa Jurja Strossmayera da upotrijebi svoj moralni ugled da doprinese približavanju oporbenih stranaka, no Strossmayer je ostao odlučan u odbijanju bilo kakve neposrednije političke aktivnosti.